armering
        
         (militærvesen)
Store norske leksikon,Samfunn,Forsvar og sikkerhet,Militærvesen
Armering er i militær betydning et ord som blant annet har blitt brukt om en festnings eller et batteris utrustning med artillerimateriell, et fartøys bestykning, et krigsfartøys forsterkning med panser og en festnings overgang fra freds- til krigstilstand.
I sistnevnte tilfelle har det historisk blitt skilt mellom artilleristisk armering, hvor skytset gjøres i stand til bruk ved at kanonskur tas bort, ammunisjon og annet bringes frem, og fortifikatorisk armering, hvor festningsvoller istandsettes, skog som hindrer oversikt fjernes, nye supplerende feltbefestninger anlegges og så videre, og miner legges ut så vel til sjøs som til lands. Les mer i Store norske leksikon festning